**Marko Oiva Ilari Ahtisaari** (s. 6. helmikuuta 1969 Helsinki) on ollut Helsingin Juhlaviikkojen taiteellinen johtaja vuodesta 2018. Hän on toiminut rauhanvälitysjärjestö CMI:n hallituksen puheenjohtajana vuodesta 2024.

Ahtisaari oli Nokian muotoilusta vastaava johtaja 2009–2013 ja johtokunnan jäsen 2012–2013. Hän on Martti Ahtisaaren ja Eeva Ahtisaaren ainoa lapsi.

Ura
---

Marko Ahtisaari vastasi Nokian muotoilusta vuodesta 2009 vuoteen 2013. Tammikuussa 2012 hänet valittiin Nokian johtokunnan jäseksi. Syyskuussa 2013 kerrottiin, että Ahtisaari lähtee Nokialta marraskuussa 2013. Nokialla hän työskenteli vuodesta 2009 ja aiemmin vuosina 2002–2006. Ahtisaari työskentelee musiikin terapiakäyttöön keskittyvän Sync Projectin toimitusjohtajana. Hän on digitaaliseen käsinkirjoitukseen keskittyvän Write Technologies Oy:n perustajaosakas ja hallituksen jäsen. Vuosina 2008–2009 Ahtisaari työskenteli perustamassaan Dopplr-yrityksessä. Tätä ennen vuodet 2006–2008 hän työskenteli Blykin parissa. Ennen Nokiaa Ahtisaari työskenteli konsulttina Satama Interactivessa vuosina 1999–2002.

Lisäksi Ahtisaari on valittu Newsmillin hallitukseen Ruotsiin. Ahtisaari on myös maailman suurimman Wi-Fi-verkkoyhteisön FONin neuvonantaja ja Aula-verkoston perustaja. Ahtisaari on vaikuttanut myös F-Securen ja Artekin hallituksissa.

Ahtisaari valittiin CMI:n hallituksen puheenjohtajaksi helmikuussa 2024, kun edellinen puheenjohtaja Alexander Stubb tuli valituksi tasavallan presidentiksi presidentinvaaleissa 2024.

Muusikkona
----------

Ahtisaari on soittanut bassoa newyorkilaisessa -ism-yhtyeessä.

Koulutus ja perhe-elämä
-----------------------

Marko Ahtisaari suoritti siviilipalveluksen työministeriön maahanmuutto-osastolla hänen isänsä toimiessa puolustusvoimain ylipäällikkönä, mikä herätti keskustelua. Ahtisaari on opiskellut Columbian yliopistossa New Yorkissa filosofiaa, taloustieteitä ja musiikkia. 

Ahtisaari valittiin kansainvälisen Prix Ars Electronica -kilpailun tuomaristoon vuonna 2006. Ahtisaari oli naimisissa Tiuku Raskin kanssa 1999–2002. Vuosina 2008–2020 Ahtisaari oli naimisissa brändiasiantuntija ja yrittäjä Lisa Sounion kanssa. Heillä ei ollut lapsia.

Lähteet
-------

1. ↑  Vuoristo Pekka: Maanantaina 60 vuotta täyttävä presidentti Martti Ahtisaari ylisti Amsterdamin tuloksia EU ja WEU eivät yhdisty "minun presidenttikaudellani" *Helsingin Sanomat*.  20.6.1997. Viitattu 14.2.2024.
2. ↑
3. 1 2  Marko Ahtisaari valittiin Alexander Stubbin seuraajaksi CMI:n puheenjohtajaksi *mtvuutiset.fi*.  14.2.2024. Viitattu 14.2.2024.
4. ↑  Marko Ahtisaaren haastattelu Good Design Awards book:issa 2013
5. ↑  Tuotteiden muotoilusta vastannut Ahtisaari lähtee Nokiasta *HS.fi*. Viitattu 3.9.2013.
6. ↑  Nokia:johtokunta nokia.com. Viitattu 14.6.2012.
7. ↑  Koskinen, Petri: Ahtisaari jätti Nokian *Talouselämä.fi*.  27.9.2006.  Arkistoitu 29.9.2007. Viitattu 14.6.2012.
8. 1 2  Vaalisto, Heidi: Marko Ahtisaari nousee verkkokeskustelijan johtoon Digitoday, 6.5.2009.
9. ↑  Frampton, Scott: ~ism *The verge*. Viitattu 5.11.2015.
10. ↑  Huotari, Jukka & Kilpeläinen, Kimmo: Kainuun Jazzkevät: Historia 1984 - *Jazzkevat.fi*.  Arkistoitu 1.2.2017. Viitattu 5.11.2015.
11. ↑
12. ↑  Marko Ahtisaari eroaa *Ilta-Sanomat*.  3.8.2002. Viitattu 17.3.2024.
13. ↑
14. ↑  Avioero! Marko Ahtisaari ja Lisa Sounio eroavat: "Ystävyys jatkuu" *www.iltalehti.fi*. Viitattu 25.9.2020.

Aiheesta muualla
----------------

* Marko Ahtisaaren kotisivu
* Ars Electronica -haastattelu - Danish Design Center (Arkistoitu – Internet Archive)
* FON
* Aula-verkoston kotisivu

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Suomi (KANTO)

 |
|  |
| Taiteenala | 
* MusicBrainz

 |
|  |
| Henkilöt | 
* Yle

 |
|  |
| Muut | 
* Europeana

 |

 |